text: Visa и Kaufland промотират картовите разплащания с ваучери за пазаруване и голяма лятна ваканция | Новините в България
  5 Август, 2016 - 05:23 - Klassa.bg Rss - всички новини
  Всяко разплащане с карта Visa на стойност над 30 лв. във всички магазини на Kaufland в страната дава на картодържателите шанс за моментална победа – ваучер на стойност 10 лв., който може да се използва в Kaufland. Всички разплащания с дебитни, предплатени и кредитни карти Visa, включително с Visa бизнес карти и с V PAY могат да участват в промоцията, която продължава до 14 август 2016 г.
  "Това лято заедно с Kaufland искаме да донесем запомнящо се преживяване за един българин, който ще има късмета да получи голямата награда, както и да достигнем до много хора, защото ние твърдо вярваме, че картодържателите могат и ще формират навика да се разплащат със своите карти, когато получат увереността да прилагат всичките им предимства на практика", посочи Красимира Райчева, мениджър на Visa в България.
  Играта е лесна – единственото, което се изисква от картодържателя, е да направи покупка с Visa карта на минимална стойност 30 лв. в магазин на Kaufland, за което ще получи промоционален талон от служител на Kaufland. Ако талонът се окаже печеливш, картодържателят на Visa ще получи ваучер за пазаруване в Kaufland на стойност 10 лв. Всеки участник получил непечеливш талон може да се включи в тегленето за получаване на голямата награда – пътуване на стойност 3000 лв. до избрана дестинация, като попълни върху непечелившия талон трите си имена, телефон за връзка и email, както и оторизационен код от бележката от ПОС терминала, и пусне талона в специално поставена урна в близост до гише "Информация" в участващите обекти на Kaufland.
  Общите условия на играта могат да бъдат намерени на: https://www.visabg.com/zlatnata-zona-na-visa/promocii/kaufland/terms-and-conditions